Fløyelsgrøt

Fløyelsgrøt eller smørgrøt er en norsk, tradisjonell grøt laget av smør, hvetemel og nysilt melk. I historiske oppskrifter snakker man om 250 g smør, 10 toppede spiseskjeer hvetemel og 2,5 til 3 liter melk. Fløyelsgrøt ble regnet som en «finere» grøtrett siden den ble laget av siktet hvetemel og melk, ikke sammalt mel og vann (vassgrøt). Grøten serveres med sukker, kanel og eventuelt smørøye. Saft og vann er drikke som tradisjonelt hører til.

Basisingrediensene er det samme som i hvit saus, men grøten lages med tykkere konsistens.

Referanser

Norsk tradisjonsmat
Grøt